20040429

Решение на Комисията

от 29 април 2004 година

за изменение на допълнение А към приложение Х към Акта за присъединяване от 2003 година за включване на някои предприятия от сектора на месото в Унгария в списъка на предприятията в преход

(нотифицирано под номер C(2004) 1715)

(текст от значение за ЕИП)

(2004/462/ЕО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия [1], и по-специално член 2, параграф 3 от него,

като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия [2], и по-специално приложение X, глава 5, раздел Б, точка 1, буква г) от него,

като има предвид, че:

(1) Приложение X, глава 5, раздел Б, точка 1, буква а) от Акта за присъединяване от 2003 г. предвижда структурните изисквания, определени в приложение I към Директива 64/433/ЕИО на Съвета от 26 юни 1964 г. относно здравните изисквания за производството и търговията с прясно месо [3], да не се прилагат за предприятията в Унгария, изброени в допълнение А към приложение X към Акта за присъединяване до 31 декември 2006 г. при определени условия.

(2) В Унгария още 15 месопреработвателни предприятия с голям производствен капацитет имат трудности с постигане на съответствие със структурните изисквания, определени в приложение I към Директива 64/433/ЕИО до 1 май 2004 г.

(3) Следователно тези 15 предприятия се нуждаят от време, за да приключат с процеса на модернизация с цел постигане на пълно съответствие с релевантните структурни изисквания, определени в Директива 64/433/ ЕИО.

(4) Петнадесетте предприятия, които в момента се намират в напреднал стадий на модернизация, са дали надеждни гаранции, че имат необходимите средства да отстранят останалите недостатъци в кратък срок от време, и че са получили благоприятно становище от Унгарската служба по здравето на животните и контрола на храните по отношение на приключването на процеса на модернизация.

(5) За Унгария е налице подробна информация относно недостатъците на всяко предприятие.

(6) За да се улесни преходът от съществуващия режим в Унгария към този, произтичащ от прилагането на ветеринарното законодателство на Общността, следователно е основателно при направено искане от страна на Унгария на 15-те предприятия да се предостави преходен период.

(7) Поради напредналия етап на модернизация на 15-те предприятия преходният период следва да се ограничи до максимум 12 месеца.

(8) Постоянният комитет по хранителната верига и здравето на животните е информиран за мерките, предвидени в настоящото решение,

ПРИЕ НАСТОЯЩОТО РЕШЕНИЕ:

Член 1

1. Изброените в приложението към настоящото решение предприятия се добавят в допълнение А, посочено в глава 5, раздел Б, точка 1 от приложение X към Акта за присъединяване от 2003 г.

2. За предприятията, изброени в приложението към настоящото решение, се прилагат правилата, предвидени в приложение X, глава 5, раздел Б, точка 1, буква б) от Акта за присъединяване.

Член 2

Настоящото решение се прилага, при условие че Договорът за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия влезе в сила и от датата, на която последният влезе в сила.

Член 3

Адресати на настоящото решение са държавите-членки.

Съставено в Брюксел на 29 април 2004 година.

За Комисията

David Byrne

Член на Комисията

[1] ОВ L 236, 23.9.2003 г., стр. 17.

[2] ОВ L 236, 23.9.2003 г., стр. 33.

[3] ОВ 121, 29.7.1964 г., стр. 2012/64. Директива, последно изменена с Акта за присъединяването от 2003 г.

--------------------------------------------------

20040429

ПРИЛОЖЕНИЕ

Месопреработвателни предприятия в преход

№ | № на ветеринарното одобрение | Име и адрес на предприятието | Сектор: Месо | Дата на съответствие |

Дейност на предприятието |

Прясно месо, клане, разфасоване | Месни продукти | Хладилен склад |

1. | 02522 | Halász Gábor, Ballószög | x | | | 31.12.2004 г. |

2. | 02523 | Fejes és Társa Kft., Kecel | x | | | 30.5.2004 г. |

3. | 02524 | Zvertyelhús Kft., Kisszállás | x | | | 31.12.2004 г. |

4. | 03525 | Atalante Kft., Kaszaper | x | | | 30.3.2005 г. |

5. | 04526 | Agrár COOP Kft, Mezőkövesd | x | | | 30.4.2005 г. |

6. | 06527 | MUR HÚS-M Kft, Martonvásár | x | | | 30.4.2005 г. |

7. | 06528 | Kalória Kft., Szabadbattyány | x | | | 30.4.2005 г. |

8. | 08529 | Hajdú-Hús 2000 Kft., Debrecen | x | | | 31.5.2004 г. |

9. | 08530 | Szoboszlóhús Kft., Hajdúhadház | x | | | 1.8.2004 г. |

10. | 08531 | IMKI-Food Kft., Biharnagybajom | x | | | 1.8.2004 г. |

11. | 11532 | Agro Produkt Kft, Pásztó | x | | | 1.11.2004 г. |

12. | 13533 | Carnarium Kft, Juta | x | | | 30.4.2005 г. |

13. | 13534 | Kapos-Ternero Kft., Hetes | x | | | 30.4.2005 г. |

14. | 14535 | Borkesz Hús Kft, Kisvárda | x | | | 31.3.2005 г. |

15. | 16536 | Hús Trió Kft, Simontornya | x | | | 30.3.2005 г. |

--------------------------------------------------